**GRADSKO KAZALIŠTE MLADIH**

**KAZALIŠNO VIJEĆE**

Broj odluke: 1/VIII

Split, 16. listopada 2022.

Na temelju članka 27. Zakona o kazalištima (Narodne novine br. 71/06, 121/13, 26/14 i 98/19) i odredbi članaka 19. i 20. Statuta Gradskog kazališta mladih, Split, Trg Republike 1, Kazališno vijeće raspisuje

**N A T J E Č A J**

**za izbor i imenovanje ravnatelja/ravnateljice Gradskog kazališta mladih**

Ravnatelj kazališta imenuje se na vrijeme od četiri godine na temelju ispunjavanja uvjeta i predloženog četverogodišnjeg programa rada koji obvezno sadrži financijski i kadrovski plan ostvarenja predloženog programa.

I. Uvjeti:

* završeni preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, s područja društvenih, humanističkih znanosti ili s umjetničkog područja
* pet godina radnog staža
* puna afirmacija na području umjetničke i društvene djelatnosti
* stručne, radne i organizacijske sposobnosti
* aktivno znanje jednog svjetskog jezika.

II. Uz vlastoručno potpisanu pisanu prijavu kandidati trebaju priložiti:

* životopis (kao dokaz o stručnim, radnim i organizacijskim sposobnostima i punoj afirmaciji na području umjetničke i društvene djelatnosti)
* dokaz o stečenom obrazovanju (izvornik ili ovjerena preslika diplome ili druga jednakovrijedna potvrda)
* dokaz o radnom stažu (elektronički zapis Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje, izvornik ili ovjerena preslika ili druga jednakovrijedna potvrda)
* dokaz o aktivnom znanju jednog svjetskog jezika (ovjerena preslika indeksa, potvrda ili certifikat o znanju jednog svjetskog jezika u originalu ili ovjerenoj preslici ili druga jednakovrijedna potvrda).

III. Uz naprijed navedeno, kandidati su dužni podnijeti i prijedlog četverogodišnjeg

 programa rada Kazališta koji obvezno sadrži financijski i kadrovski plan ostvarenja

 predloženog programa.

IV. Ako kandidat ostvaruje pravo prednosti po posebnom zakonu dužan je u prijavi na natječaj

 pozvati se na to pravo te osim dokaza o ispunjavanju traženih uvjeta iz natječaja, priložiti

 preslike dokumenata kojima se dokazuju okolnosti na temelju kojih ostvaruje pravo

 prednosti pri zapošljavanju pod jednakim uvjetima.

 Kandidati koji se pozivaju na pravo prednosti pri zapošljavanju sukladno članku

 102. Zakona o pravima hrvatskih branitelja iz Domovinskog rata i članovima

 njihovih obitelji (Narodne novine br. 121/17, 98/19 i 84/21) uz prijavu na natječaj dužni

 su, pored svih dokaza o ispunjavanju traženih uvjeta iz natječaja, priložiti i sve potrebne

 dokaze dostupne na poveznici Ministarstva hrvatskih branitelja:

 <https://branitelji.gov.hr/zaposljavanje-843/843>

V. Prijave na natječaj, zajedno sa svim navedenim dokazima o ispunjavanju uvjeta natječaja i prijedlogom četverogodišnjeg programa rada Kazališta, podnose se u roku od 15 dana od dana objave natječaja u „Slobodnoj Dalmaciji“ odnosno „Narodnim novinama“, na adresu:

**Gradsko kazalište mladih, Trg Republike 1/I, 21000 Split,** s naznakom **“Za natječaj za ravnatelja/ravnateljicu– ne otvarati”** ili osobno na istoj adresi, na urudžbeni zapisnik, u zatvorenoj omotnici s ispisanom adresom i navedenom naznakom.

VI. Za vrijeme natječajnog roka svakom će se kandidatu osigurati uvid u utvrđeni programski i financijski okvir, izvješće o poslovanju i ostvarenom programu te kadrovske i financijske pokazatelje. Pravo na uvid iz prethodnog stavka moguće je ostvariti u Gradskom kazalištu mladih radnim danima u vremenu od 10:00 do 14:00 sati, uz napomenu da podatke koje sazna uvidom kandidat ne smije javno iznositi niti objavljivati.

VII. Za ocjenu ispunjavaju li prijavljeni kandidati uvjete naznačene u natječaju, mjerodavan

 je posljednji dan roka za podnošenje prijava na natječaj.

VIII. S kandidatima koji ispunjavaju uvjete naznačene u natječaju bit će održan intervju, na

 koji će biti pozvani najkasnije tri dana prije održavanja intervjua, putem telefona za

 kontakt ili e-pošte koje su dužni naznačiti u prijavi. Neodaziv na intervju iz bilo kojeg

 razloga smatra se povlačenjem prijave.

IX. Na natječaj se mogu javiti osobe oba spola.

X. Prijavom na natječaj kandidati dozvoljavaju Gradskom kazalištu mladih kao voditelju

obrade osobnih podataka da prikuplja, koristi i obrađuje njihove osobne podatke navedene u prijavi i priloženoj dokumentaciji samo u svrhu provedbe natječajnog postupka, a sukladno propisima koji uređuju zaštitu osobnih podataka.

 XI. O rezultatu natječaja prijavljeni kandidati bit će obaviješteni u roku od 45 dana od dana isteka roka za podnošenje prijava. Nepotpune i zakašnjele prijave neće se razmatrati.

Kazališno vijeće Gradskog kazališta mladih

Siniša Novković, predsjednik